钦定古今图书集成/明伦汇编/氏族典/第066卷 > 《苏州府志》 > 朱儁
## 钦定古今图书集成/明伦汇编/氏族典/第066卷 > 《苏州府志》 > 朱儁

按《后汉书朱儁传》：“儁字公伟，会稽上虞人也。为县书
佐，太守尹端以为主簿，举孝廉，再迁兰陵令，政有异
能。会交阯部群贼并起，光和元年，拜儁交阯刺史，以
功封都亭侯，征为谏议大夫。及黄巾起，公卿多荐儁
有才略，拜为右中郎将，持节与皇甫嵩讨诸贼，悉破
平之，迁镇贼中郎将。时南阳黄巾赵弘浸盛，据宛城”，
儁击弘，斩之。贼馀帅韩忠复据宛拒儁，儁击破之，忠
降，馀贼遂解散。明年春，遣使者持节拜儁右车骑将
军，振旅还京师，更封钱塘侯。以母丧去官。起复为将
作大匠，转太仆，寻拜城门校尉、河南尹。时董卓擅政，
以儁宿将，外甚亲纳，而心实忌之。及关东兵盛，卓请
徙都长安，儁辄止之。卓虽恶儁异己，然贪其名重，乃
表以为己副，儁不肯受。卓后入关，留儁守洛阳，而儁
与山东诸将通谋为内应。既而惧为卓所袭，乃弃官
奔荆州。及董卓被诛，李傕、郭氾作乱，陶谦以儁名臣，
数有战功，可委以大事，乃与诸豪杰共推儁为太师，
而李傕用贾诩策，征儁入朝。儁以“傕、氾小竖，无他远
略，吾乘其间，大事可济”，遂辞谦议而就傕征，复为太

等十馀人譬郭氾，氾留质儁等。儁素刚，即日发病卒。